মধ্যপ্রদেশে বিষাক্ত সিরাপ খেয়ে প্রাণ গেল ৯ শিশুর!

ওয়েব ডেস্ক : মধ্যপ্রদেশে (Madhyapradesh) কফ সিরাপ আতঙ্ক! তা খেয়ে মৃত্যু (Death) হল ৯ শিশুর (Children)। সূত্রের খবর, ওই শিশুদের এই বিষাক্ত কফ সিরাপ খাওয়ানো হয়েছিল। আর তার কারণেই কিডনি বিকল হয়ে মৃত্যু হয় ওই শিশুদের। এক চিকিৎসকও নাকি এই সিরাপ খেয়ে জ্ঞান হারান বলে খবর। এর পরেই এই সিরাপ নিয়ে জারি করা হয়েছে কড়া সতর্কতা।

জানা যাচ্ছে, কয়েকদিন ধরেই মধ্যপ্রদেশের (Madhyapradesh) ছিন্দওয়ারা এবং রাজস্থানের (Rajasthan) সিকার এলাকায় পর পর শিশু মৃত্যুর ঘটনা ঘটে চলেছিল। ওই সিরাপ খেয়ে কিডনি বিকল হয়ে মৃত্যুর ঘটনা ঘটছিল। গত ১৪ দিনে ছিন্দওয়ারাতে এই সিরাপ খেয়েই প্রাণ গিয়েছে ৯ শিশুর। সূত্রের খবর, কোনও শিশুর জ্বর হলেই হাসপাতালে ৬ ঘন্টা নজরদারিতে রাখা হচ্ছে। কিন্তু অবস্থার আরও অবনতি হলে জেলা হাসপাতালে পাঠানো হচ্ছে ওই শিশুদের।

আরও খবর : ভারত-চীনের মধ্যে ফের শুরু হচ্ছে বিমান পরিষেবা!

জানা গিয়েছে, ওই সিরাপ খাওয়ার পরে জ্বর-সর্দি-কাশির মতো উপসর্গ দেখা দিচ্ছিল শিশুদের। এর পরেই চিকিৎসকদের কাছে নিয়ে যাওয়া হলে ওষুধ দেওয়া হচ্ছিল। ওই ওষুধের মধ্যে ছিল বিষাক্ত কাশির সিরাপও (Poisonous Syrup)। আর সেই সিরাপ খেয়েই শারীররিক অবস্থার অবনতি হতে থাকে শিশুদের। বন্ধ হয়ে যায় প্রস্রাবও। তার পরে সংক্রমণ ছড়াতে তাকে কিডনিতে। সেই কারণেই গত কয়েকদিনে ছিন্দওয়ারায় মৃত্যু হয়েছে ৯ জনের। জানা যাচ্ছে, যে শিশুরা মারা গিয়েছেন তাদের বয়স পাঁচ বছরের নীচে।

মধ্যপ্রদেশ (Madhyapradesh) ও রাজস্থানে (Rajasthan) এমন মর্মান্তিক ঘটনায় আতঙ্ক ছড়িয়েছে। পুণের ফুড অ্যান্ড ড্রাগ অ্যাডমিনিস্ট্রেশনের তরফে তল্লাশি শুরু করেছে। সেখানে এই কফ সিরাপ বিক্রি হচ্ছে কি না তা খতিয়ে দেখা হচ্ছে। এই সিরাপ নিষিদ্ধ করা হয়েছে তামিলনাড়ুতেও। যে সিরাপগুলি থেকে এই সমস্যা হচ্ছে, সেগুলিকে পরীক্ষার জন্য পাঠানো হয়েছে। সেই রিপোর্ট এখনও আসেনি বলে খবর।